LÄHI-ITÄ AIKAJANALLA Amir Tsarfati ja Jonathan Hessen
Shalom! Olen Jonathan Hessen. Tämä on Lähi-itä aikajanalla.
Seuraamme liittyy Yhdysvalloista -
ystäväni ja veljeni Amir Tsarfati. Mitä kuuluu?
Shalom! Hyvää, kiitos.
Monet katsojat ovat kyselleet, -
miksi ohjelma tulee viikkoa myöhemmin.
Sinulla oli terveydellisiä ongelmia. Nyt voit paremmin.
Aivan. Olin vuoteen omana muutaman päivän.
En voinut hyvin.
Nyt olen tervehtynyt, ja olen siitä kiitollinen.
Aloitetaan ohjelma rukouksella.
Luetaan sitten tämän päivän Psalmi ja keskustellaan havainnoistamme.
Selvä.
Isä, me kiitämme siitä, että olet kaiken Herra.
Olet luonut taivaat ja maan.
Olet tehnyt meidät, ja olemme Sinua varten.
Pyydämme, että annat katsojille ohjelman kautta lohtua ja toivoa, -
kun on niin paljon epätoivoa ja toivon tarvetta.
Isä, on niin paljon rikkinäisyyttä ja toivottomuutta -
ja pelkoa miljoonien ihmisten sydämessä eri puolilla.
Tee edelleen työtä sydämessämme Sanasi kautta.
Sanasi on tosi, ja meidän pitää antaa sen pyhittää meidät.
Kiitämme Sinua tästä ohjelmasta. Pyydämme Sinua siunaamaan sen.
Jeesuksen nimessä aamen. - Aamen ja aamen.
Aloitetaan lukemalla Psalmi 90.
Tekin siellä kotona voitte tulla mukaan.
Luen ensin hepreaksi, tai itse asiassa Amir lukee hepreaksi.
Luen sitten saman englanniksi NKJV-raamatunkäännöksestä.
Aloita vain.
Tämähän on ainoa Mooseksen kirjoittama Psalmi.
Siten se on myös Raamatun vanhin Psalmi.
"Mooseksen, Jumalan miehen, rukous.
Herra, sinä olet meidän turvamme polvesta polveen.
Ennenkuin vuoret syntyivät ja sinä loit maan ja maanpiirin, -
iankaikkisesta iankaikkiseen olet sinä, Jumala.
Sinä palautat ihmiset takaisin tomuun -
ja sanot: "Palatkaa jälleen, te ihmisten lapset".
Sillä tuhat vuotta on sinun silmissäsi niinkuin eilinen päivä, -
joka meni ohitse, ja niinkuin öinen vartiohetki.
Sinä huuhdot heidät pois;
he ovat kuin uni, ovat kuin ruoho, joka aamulla kukoistaa:
aamulla se kasvaa ja kukoistaa, mutta illalla se leikataan ja kuivettuu.
Sillä me hukumme sinun vihasi voimasta, -
ja sinun kiivastuksesi voimasta me häviämme pois.
Meidän pahat tekomme sinä asetat eteesi, -
salaiset syntimme kasvojesi valkeuteen.
Niin kaikki meidän päivämme kuluvat sinun vihasi alla, -
vuotemme päättyvät meiltä kuin huokaus.
Meidän elinpäivämme ovat seitsemänkymmentä vuotta -
taikka enintään kahdeksankymmentä vuotta;
ja parhaimmillaankin ne ovat vaiva ja turhuus, -
sillä ne kiitävät ohitse, niinkuin me lentäisimme pois.
Kuka ajattelee sinun vihasi ankaruutta, sinun kiivauttasi, -
niin että hän sinua pelkäisi?
Opeta meitä laskemaan päivämme oikein, -
että me saisimme viisaan sydämen.
Herra, palaja jälleen. Voi, kuinka kauan? Armahda palvelijoitasi.
Ravitse aamulla meitä armollasi, -
suo meille iloa ja riemua kaikkina päivinämme.
Suo meidän iloita yhtä monta päivää, kuin olet nöyryyttänyt meitä, -
yhtä monta vuotta, kuin olemme kovaa kokeneet.
Saakoot palvelijasi nähdä sinun tekosi ja heidän lapsensa sinun kunniasi.
Ja tulkoon osaksemme Herran, meidän Jumalamme, laupeus.
Suo menestyä meille kättemme työn;
niin, suo menestyä meidän kättemme työn."
"Mooseksen, Jumalan miehen, rukous.
Herra, sinä olet meidän turvamme polvesta polveen.
Ennenkuin vuoret syntyivät ja sinä loit maan ja maanpiirin, -
iankaikkisesta iankaikkiseen olet sinä, Jumala.
Sinä palautat ihmiset takaisin tomuun -
ja sanot: "Palatkaa jälleen, te ihmisten lapset".
Sillä tuhat vuotta on sinun silmissäsi niinkuin eilinen päivä, -
joka meni ohitse, ja niinkuin öinen vartiohetki.
Sinä huuhdot heidät pois;
he ovat kuin uni, ovat kuin ruoho, joka aamulla kukoistaa:
aamulla se kasvaa ja kukoistaa, mutta illalla se leikataan ja kuivettuu.
Sillä me hukumme sinun vihasi voimasta, -
ja sinun kiivastuksesi voimasta me häviämme pois.
Meidän pahat tekomme sinä asetat eteesi, -
salaiset syntimme kasvojesi valkeuteen.
Niin kaikki meidän päivämme kuluvat sinun vihasi alla, -
vuotemme päättyvät meiltä kuin huokaus.
Meidän elinpäivämme ovat seitsemänkymmentä vuotta -
taikka enintään kahdeksankymmentä vuotta;
ja parhaimmillaankin ne ovat vaiva ja turhuus, -
sillä ne kiitävät ohitse, niinkuin me lentäisimme pois.
Kuka ajattelee sinun vihasi ankaruutta, sinun kiivauttasi, -
niin että hän sinua pelkäisi?
Opeta meitä laskemaan päivämme oikein, -
että me saisimme viisaan sydämen.
Herra, palaja jälleen. Voi, kuinka kauan?
Armahda palvelijoitasi.
Ravitse aamulla meitä armollasi, -
suo meille iloa ja riemua kaikkina päivinämme.
Suo meidän iloita yhtä monta päivää, kuin olet nöyryyttänyt meitä, -
yhtä monta vuotta, kuin olemme kovaa kokeneet.
Saakoot palvelijasi nähdä sinun tekosi ja heidän lapsensa sinun kunniasi.
Ja tulkoon osaksemme Herran, meidän Jumalamme, laupeus.
Suo menestyä meille kättemme työn;
niin, suo menestyä meidän kättemme työn."
Aamen ja aamen.
Yksi asia, joka minuun tässä kolahtaa monien muiden lisäksi...
Moni asia Psalmissa kolahtaa.
Mooses on tässä hyvin väsynyt mies. Sen huomaa.
Mutta hän sanoo jakeessa 10:
"Opeta meitä laskemaan päivämme oikein, -
että me saisimme viisaan sydämen."
Etenkin näihin päiviin sopii Ef. 5:16 [Raamattu Kansalle]:
"Käyttäkää aikanne oikein, sillä nämä päivät ovat pahoja."
Käytetään aikamme oikein. Opeta meitä laskemaan päivät oikein.
Ei käytetä aikaa turhuuksiin.
Aika menee hyvin nopeasti. Mooses sanoo, -
että ennen kuin huomaakaan on 70- tai 80-vuotias.
Päivät hupenevat nopeasti.
Jumala antakoon meille viisautta laskea päivämme oikein.
Pyydämme Häntä opettamaan meitä laskemaan päivämme oikein -
ja käyttämään aikamme oikein, sillä nämä päivät ovat pahoja. - Aamen.
Mooses kysyy myös:
"Herra, milloin tulet takaisin? Milloin noudat meidät luoksesi?"
"Haluamme jo pois."
Tätä samaa ajatusta kuulee usein.
Me kaikki odotamme innokkaasti pääsevämme Hänen luokseen.
Mennäänpä Habakukin kirjaan.
Luku 2 ja jakeet 3―4.
Habakuk 2:3―4.
Lue sinä, Amir.
Tahdon vain sanoa, että läpi Raamatun -
Jumala etsii niitä, jotka innokkaasti odottavat Hänen paluutaan.
Se, että haluaa pois täältä, on hyvin raamatullinen ajatus.
Mutta ei masennuksen takia tai oman käden kautta, -
vaan siksi, että odottaa Hänen tulevan noutamaan meidät.
Hab. 2:3 on lippulaivajae -
kaikille niille, jotka ajattelevat, että Jumala on myöhässä.
Aivan. Hab. 2:3―4.
"Sillä näky odottaa vielä aikaansa, mutta se rientää määränsä päähän, -
eikä se petä. Jos se viipyy, odota sitä;
sillä varmasti se toteutuu, eikä se myöhästy.
Katso, sen kansan sielu on kopea eikä ole suora;
mutta vanhurskas on elävä uskostansa."
Sekin on mielestäni tärkeä jae. - Tosi tärkeä.
"Sillä näky odottaa vielä aikaansa".
Sille on määrätty aika.
Jae jatkuu: "mutta se rientää määränsä päähän, eikä se petä."
Toisin sanoen viimeisen sanan sanoo Jumalan Sana.
Se on tosi. Hän ei voi valehdella.
Habakuk jatkaa: "Jos se viipyy, odota sitä;
sillä varmasti se toteutuu, eikä se myöhästy."
Kun luulemme, että Jumala on myöhässä, odotetaan, -
sillä Hän ei ole ikinä myöhässä. Ei ikinä.
Meidän mielestämme Hän voi olla myöhässä, -
mutta Jumala on aina aikataulussa.
Me emme vain tiedä Jumalan määrähetkiä.
Hän on tehnyt tiettäväksemme jotkin asiat. Osan tietää vain Hän.
Kukaan ihminen ei tiennyt esimerkiksi, milloin Jeesus syntyy.
Raamattu kertoo, että määrähetkellä -
Maria tuli raskaaksi ja synnytti Pojan.
Jumala tiesi tarkalleen, milloin se tapahtuisi.
Hän ei kertonut ihmisille tarkkaa päivää, hetkeä, kuuta tai vuotta.
Kun se koitti, se oli määrähetki.
Samoin se, kun Hän tulee noutamaan meidät, on määrähetki.
Me emme tiedä sitä, mutta Raamattu kehottaa olemaan valmis joka hetki.
Niin meidän tulee elää.
Mielestäni on tärkeää korostaa myös sitä, -
että meidän pitää olla nöyriä, -
sillä maailmassa, jossa elämme, -
meidän täytyy heijastaa Kristusta niille, jotka eivät vielä ymmärrä.
Ehdottomasti.
Tässä sanotaan: "Katso, sen kansan sielu on kopea eikä ole suora; -
mutta vanhurskas on elävä uskostansa."
Se liittyy jakeeseen 3.
Meidän pitää olla nöyriä Kristuksessa ja tietää, että Hän noutaa meidät.
Siksi meidän ei pidä koko ajan toitottaa: "Me lähdemme. Te jäätte."
Meidän tulee toimia ennakoivasti Jumalan työssä, kuten Ef. 2:10 sanoo:
"olemme hänen tekonsa, -
luodut Kristuksessa Jeesuksessa hyviä töitä varten".
Olet oikeassa. Raamattu sanoo myös, että olemme Kristuksen lähettiläitä.
2. Kor. 5:20:ssä sanotaan:
"Kristuksen puolesta me siis olemme lähettiläinä, -
ja Jumala kehoittaa meidän kauttamme.
Me pyydämme Kristuksen puolesta:
antakaa sovittaa itsenne Jumalan kanssa."
Tarkoituksemme täällä on tavoittaa muita -
ja kehottaa sovitukseen Jumalan kanssa.
Ei pidä erottautua: "Me lähdemme. Te jäätte."
Tehtävämme täällä lähettiläinä on edustaa Häntä -
ja kehottaa ihmisiä antamaan sovittaa itsensä.
Ennen kuin kamerat alkoivat käydä, puhuit 2. Piet. 3:8―9:sta.
2. Piet. 3:8―9 vastaa mielestäni -
Habakukin luvun 2 jaetta 4.
Ja...
Haluatko lukea sen? - Lue sinä.
Luen englanninkielisen tekstin.
Muistetaan myös Psalmi 90:
Jumalalle tuhat vuotta on kuin yksi päivä.
"Mutta tämä yksi älköön olko teiltä, rakkaani, salassa, -
että 'yksi päivä on Herran edessä niinkuin tuhat vuotta -
ja tuhat vuotta niinkuin yksi päivä'.
Ei Herra viivytä lupauksensa täyttämistä, -
niinkuin muutamat pitävät sitä viivyttelemisenä, -
vaan hän on pitkämielinen teitä kohtaan, sillä hän ei tahdo, -
että kukaan hukkuu, vaan että kaikki tulevat parannukseen."
Jumalan ajoitukset perustuvat Jumalan armoon -
Jumalan sydämeen ja rakkauteen maailmaa kohtaan.
Me ajattelemme: "Haluamme lähteä jo. Hae meidät pois."
Jumala sanoo aivan kuten Paavalille Korinton kaupungista:
"minulla on paljon kansaa tässä kaupungissa".
Paavali halusi lähteä.
Jumala ilmestyi hänelle yöllä näyssä ja sanoi:
"Jää tänne vielä. Pää pystyyn."
"Minulla on tässä kaupungissa paljon kansaa."
Meillä pitää olla sama asenne, kun on vaikeaa ja masentavaa.
Täytyy muistaa, että ainoa tarkoituksemme täällä -
Kristuksen lähettiläinä on pyytää muita, -
että he antavat sovittaa itsensä Jumalan kanssa.
Jumala ei ole vielä valmis kanssamme, -
sillä Hän toivoo, ettei kukaan huku.
Kuolema on palkka synnistä.
Jumala tahtoo meidän tietävän, -
että syntiongelmaan on ratkaisu. Hän ratkaisi sen lopullisesti.
Riittää, että ainoastaan uskomme Häneen.
Usko Häneen, joka kuoli puolestamme kantaakseen rangaistuksemme, -
antaa meille voimaa voittaa synti ja elää voittoisasti.
Ilman uskoa se on mahdotonta.
Ja kun tämä on sanottu, -
nämä toteamukset mykistävät minut. Jumala on niin hyvä.
Niin on Jumala maailmaa rakastanut, että antoi ainoan Poikansa, -
ettei yksikään, joka Häneen uskoo, hukkuisi, vaan saisi ikuisen elämän.
Ihmiset kaikkialla ympärillämme perhe- ja ystäväpiirissämme -
ovat tietämättömiä -
siitä tosiasiasta.
Ja se on meidän kauttamme. Me olemme astioita, joita Jumala käyttää -
heijastamaan Häntä ympärillemme ja perheellemme.
Meidän täytyy antaa Hänen toimia kauttamme -
nöyrinä, vanhurskaudessa ja uskossa.
Käytetään aikamme oikein. "Opeta laskemaan päivämme oikein."
Jokainen päivä on tärkeä, niin kauan kuin olemme täällä.
Vaikka minua kiinnostaisi vielä puhua Habakukin luvun 3 -
jakeesta 2 jakeeseen 5, -
itse asiassa jakeeseen 6, -
meillä ei ole paljon aikaa, ja tahtoisin meidän keskittyvän -
aikaan, jota me nyt elämme.
Koko ajan tapahtuu paljon. Jätän tämän odottamaan.
Käsitellään sitä ensi jaksossa, jonka myös teemme tässä formaatissa.
Siirrytäänpä ajankohtaisiin tapahtumiin.
Israelilla on edessään paljon haasteita -
pohjoisessa, etelässä ja idässä.
Geopoliittinen tilanne on hyvin mielenkiintoinen.
Seuraan geopoliittista tilannetta päivittäin monista eri kulmista.
On ihmeellistä nähdä, miten liittoumia ollaan -
hitaasti mutta varmasti muodostamassa.
Ne ovat asettumassa linjaan Raamatun profetioiden kanssa.
En tarkoita, että se olisi lopullinen -
Raamatussa kuvattu tilanne.
Tahtoisin kuulla sinun näkökulmasi asioihin Raamatun vinkkelistä.
Olemme TV7:llä puhuneet jo hyvin pitkään -
Iranin, Syyrian, Libanonin -
ja Turkin tilanteesta.
Kaikki tulee pikku hiljaa näkyviin -
osana Afganistanin tilanteen kehittymistä.
Näemme jo, että al-Qaida on tekemässä paluuta.
"Dawla al-Islamiya fi Iraq wa es-Sham Vilayat Khorasan", -
jota kaikki kutsuvat jostain syystä Isis K:ksi on...
käytännössä syntynyt Talebanista.
Järjestön johtajat ovat heimojohtajia Khorasanin alueelta -
tai provinssista Afganistanista. He olivat Taleban-johtajia, -
jotka päättivät vannoa uskollisuutta Abu Bakr al-Baghdadille.
Al-Baghdadi nousi vuonna 2014 Isisin johtajaksi.
Kaiken taustallahan on tietysti Yhdysvaltojen päätös, -
joka tehtiin jo kauan sitten, kuten tiedät.
Amerikkalaisten painopiste on siirtymässä itään Kiinan suuntaan.
Siksi Yhdysvalloissa ollaan tekemässä globaalin tilanteen selvitystä -
menojen uudelleensuuntaamiseksi ja joukkojen siirtämiseksi paikkoihin, -
joita Valkoinen talo ja Pentagon pitää tärkeämpinä -
USA:n ja Kiinan suurvaltakilpailun kannalta.
Tilanteessa on tietysti ironista se, -
että kun Yhdysvallat vetäytyi Afganistanista -
ja pyrkii siirtämään varat ja joukot itään, -
Taleban on jo ilmoittanut, että se antaa Kiinan ja Turkin -
osallistua Afganistanin jälleenrakentamiseen.
Se on antanut niille pääsyn.
Myös Pakistan ja Iran ovat prosessissa hyvin vahvasti mukana.
Muodostelmaan ovat asettumassa sellaiset maat ja järjestöt, -
jotka ovat vihkiytyneet voimakkaasti -
Israelin ja lännen tuhoamiseen.
Mikä on Raamatun näkökulma -
siihen, miten tilanne on nyt kehittymässä?
Aivan. Kaikkialla maailmassa tapahtuu koko ajan paljon.
Maiden välille on syntymässä liittoumia. Tärkeitä asioita.
Mutta Raamattu kertoo meille, -
ainakin Raamatun profetioiden suhteen, -
että Raamatun profetiat eivät sinänsä koske maiden keskinäisiä suhteita, -
vaan ainoastaan sitä, miten kaikki liittyy Israeliin, kansaan ja maahan.
Kaikki profetiat liittyvät siihen.
Joka ikinen ulkomaisia tahoja koskeva Raamatun profetia liittyy Israeliin.
Kun tarkastelemme tämänhetkistä tilannetta, -
meidän pitää esittää kysymys.
Totta on, että on muodostumassa liittoumia.
Tiedämme, että Kiina työskenteli Talebanin kanssa salaa jo aiemmin -
varmistaakseen, että se saa osansa mineraalivaroista.
Siihen liittyy paljon asioita.
Keskeisin kysymys Yhdysvaltojen Afganistanista vetäytymisessä on, -
miten se vaikuttaa Israeliin. Se on Raamatun näkökulma.
Riippumatta siitä, olemmeko samaa mieltä vai emme, -
Amerikka nähdään nyt heikkona.
Onko se sitten totta vai ei, sillä ei ole väliä.
Vain sillä on väliä, miten muut maat sen näkevät.
Sen voi selvästi nähdä siitä, miten hiiret hiipivät koloistaan.
Pohjois-Korea on nyt käynnistämässä uudelleen ydinohjelmaa.
Kiina käskee nyt kaikkia sen alueelle tulevia -
ilmoittamaan siitä etukäteen ja odottamaan Kiinan lupaa.
Iran väkevöi uraania tasoille, jotka ovat... Ja aivan avoimesti.
Minusta on tärkeää selittää lyhyesti eräs asia.
Mielikuva Amerikan heikkoudesta -
ei välttämättä liity sen voimaan tuhota maita.
Yhdysvallat on... - Ei liitykään.
Yhdysvaltojen sotilasvoima on täysin omaa luokkaansa.
Sen puolustusbudjetti on noin 780―800 miljardia US-dollaria.
Toiseksi suurin budjetti on Kiinalla, 240 miljardia.
Mutta siltä puuttuu poliittista tahtoa. - Olen täysin samaa mieltä.
Samoin puuttuu kansan tuki.
Hallinnolla ja päättäjillä ei ole kansan tukea -
sotilaallisten keinojen käyttämiseen.
Mutta Amerikassa presidentti on armeijan ylipäällikkö.
Toisin kuin Israelissa, Amerikan presidentti, -
vaikka onkin siviili, on armeijan ylipäällikkö.
Siitä seuraa, että jos presidentti on heikko, -
koko maa on muiden silmissä heikko.
Hänen päätöksensä nähdään heikkoina.
En väittänyt, että USA:n asevoimat on heikko. Päinvastoin.
Mutta sanon sen, että Amerikkaa pidetään heikkona sen vuoksi, -
millaisia päätöksiä poliittiset tahot ja presidentti tekevät -
ja millä tavalla he niitä tekevät. Ja presidentti on ylipäällikkö.
Ydinasia on se, että Yhdysvallat nähdään, korostan: nähdään, -
Venäjällä, Kiinassa, Iranissa, Pohjois-Koreassa ja jopa Turkissa -
heikkona tällä hetkellä.
Niin he näkevät sen. Sillä ei ole väliä, onko asia niin.
Mielikuvat ovat Lähi-idässä kaikki kaikessa. Ovat olleet aina.
Tässä tapahtui niin, -
että heti kun vetäytymisen epäonnistuminen alkoi valjeta, -
iranilaiset tviittasivat meille, meistä:
"Katsokaa, mitä tapahtui."
"Voitteko luottaa suojelijaanne ja liittolaiseenne Amerikkaan?"
Kiinalaiset tviittasivat Taiwanille: "Katsokaa, mitä tapahtuu."
"Suojelijanne ja liittolaisenne on noin heikko."
Keskeistä on se, että myös Israelia pidetään heikkona, -
koska Amerikkaa pidetään heikkona.
Kyse on mielikuvista. Miksi mainitsen tämän? Raamatullisesti, -
olemme puhuneet tästä nyt kuukausien ajan.
Seuraava asia, joka Raamatun profetioiden mukaan tapahtuu, -
on Venäjän, Turkin ja Iranin hyökkäys.
Siitä kerrotaan Hes. 38―39:ssä.
Sinä ja minä tiedämme, että jos Amerikassa olisi vahva presidentti, -
jota todella pelättäisiin, -
en usko, että nämä kolme maata tekisivät lähitulevaisuudessa mitään.
Israel on pudonnut maailman vahvimpien sotilasmahtien listalla -
sijalta 8 sijalle 20.
Edellämme ovat Iran, Egypti ja jopa Saudi-Arabia, -
kun verrataan maiden armeijoiden vahvuutta.
En sano, pitääkö se paikkansa vai ei.
Sanon vain, että sellaisena meidätkin nähdään.
Ja kun tämä on sanottu, ohjelma-aikamme on loppumassa.
Jatketaan tulevissa jaksoissa keskustelua -
erityisesti tästä aiheesta. Mielestäni on tärkeää, -
että kaikki kuulevat ja ymmärtävät Raamatun näkökulman asioihin.
Valitettavasti meidän täytyy päättää tähän.
Vaikka tilanne on aika myrskyisä, -
me tiedämme, että Israelin Jumala on vahva -
ja pysyy vahvana. Hänellä on kaikki valta.
Kiitos, Amir.
Nähdään seuraavassa jaksossa, -
joka tulee pian.
Kiitos myös katsojille seurasta tänä päivänä.
Nähdään pian Lähi-itä aikajanalla -ohjelman parissa. Shalom!
Suomennos: Marianne Tenetz